การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และบริการ

3.1.1 บริการซื้อสิทธิเรียกร้องในประเทศ

แฟคตอริ่ง ถือเป็นธุรกิจหลักของบริษัท เป็นการซื้อสิทธิเรียกร้องในหนี้การค้าทั้งหนี้
ราชการ,รัฐวิสาหกิจ อันเกิดจากการทำสัญญาจัดซื้อ/จัดจ้าง หรือรับจ้างทำของ

ส่วนหนี้เอกชน ได้แก่หนี้ประเภท อุตสาหกรรม,พาณิชยกรรม และบริการ
อันเกิดจากการซื้อมาขายไป เป็นการประกอบธุรกิจปกติ โดยมีใบส่งของ ใบแจ้งหนี้ ใบรับวางบิล
ใบตรวจรับงาน นำมาโอนสิทธิรับเป็นเงินสด เพื่อใช้หมุนเวียนก่อน
และบริษัทจะนำเอกสารดังกล่าวไปจัดเก็บเมื่อหนี้ถึงกำหนดชำระ

  3.1.2. บริการซื้อสิทธิเรียกร้องและค้ำประกันการส่งออก - นำเข้า

แฟคตอริ่งระหว่างประเทศส่งเสริมธุรกิจที่เกี่ยวข้องกับการนำสินค้าเข้าหรือ
การส่งสินค้าออกให้มีความคล่องตัวในการดำเนินงานมากยิ่งขึ้น
และยังเป็นบริการที่ช่วยเสริมความเชื่อมั่น ระหว่างผู้นำเข้าและผู้ส่งออก แบ่งออกเป็น 2 ประเภท
คือ

1. แฟคตอริ่งเพื่อการนำเข้า เป็นบริการค้ำประกันต่อผู้ขายที่อยู่ต่างประเทศตามข้อตกลง
หากผู้นำเข้าไม่สามารถชำระเงินค่าสินค้า บริษัทแฟคตอริ่งในฐานะผู้ค้ำประกันต้องชำระแทน

2. แฟคตอริ่งเพื่อการส่งออก เป็นบริการประกันหนี้ไม่สูญต่อผู้ส่งออก
พร้อมบริการตรวจสอบฐานะของผู้นำเข้าและรับประกันหนี้ไม่สูญต่อผู้ส่งออกหากผู้นำเข้าไม่ชำระเงิน
และให้เงินหมุนเวียนถ้าต้องการขายสิทธิ

3.1.3. บริการลิสซิ่งเครื่องจักร,อุปกรณ์และรถยนต์

เป็นเครื่องมือการเงินสนับสนุนจัดหาและให้เช่าเครื่องจักร อุปกรณ์ หรือ รถยนต์
โดยผู้เช่าจะเป็นผู้จัดหาทรัพย์ที่เช่า และแจ้งผู้ให้เช่าเป็นผู้จัดซื้อ
ให้เช่าใช้งานกำหนดระยะเวลาเช่า 3-5 ปี โดยผ่อนชำระค่าเช่าเป็นงวด
บริษัทจะให้วงเงินลิสซิ่งประมาณ 80 % ของมูลค่าเครื่องจักร

การทำลิสซิ่งจะเกิดประโยชน์ต่อผู้เช่า คือ ผู้เช่าไม่ต้องใช้เงินจำนวนมากไปซื้อเครื่องจักร
ค่าเช่าสามารถนำไปตัดเป็นค่าใช้จ่ายได้
และผู้เช่าสามารถซื้อเครื่องจักรที่เช่าเป็นทรัพย์สินของตนได้

ตั้งแต่ปี 2540
บริษัทต้องชะลอธุรกิจด้านนี้ลงตามสภาวะเศรษฐกิจที่ถดถอยและคาดว่าเมื่อเศรษฐกิจฟื้นตัวขึ้นบริการลิสซิ่งก็จะกลับมามีบทบาทช่วยสนับสนุนธุรกิจขนาดกลางและเล็กที่ต้องการเครื่องจักรและเทคโนโลยีที่ดีขึ้น

3.1.4. บริการสินเชื่อสินค้าคงคลัง

เป็นการให้กู้ยืมเงินอีกประเภทหนึ่งโดยใช้สินค้าคงคลังเป็นหลักประกัน ด้วยการนำสินค้าคงคลัง
เช่นวัตถุดิบที่เตรียมเพื่อการผลิตและ/หรือสินค้าสำเร็จรูปที่รอการส่งมอบเป็นหลักประกันในการกู้ยืมเงิน
จะสนับสนุนเงินกู้ไม่เกินร้อยละ 70 ของมูลค่าสินค้าตามราคาต้นทุน
จะผันแปรไปตามสภาพของสินค้าที่นำมาเป็นหลักประกัน

3.1.5. บริการค้ำประกัน

เป็นบริการสนับสนุนวงเงินค้ำประกันในการยื่นซองประมูลงาน,การปฏิบัติงานตามสัญญา.
การเบิกเงินล่วงหน้า และการจัดหาสินค้า เป็นบริการเสริมการประมูลงาน หรือรับจ้างทำของ
กับหน่วยงานราชการ,รัฐวิสาหกิจ และบริษัทเอกชน
ด้วยการจัดหาหนังสือค้ำประกันจากธนาคารหรือของบริษัทฯเอง

3.1.6. บริการหนังสือรับรองการสนับสนุนวงเงิน

บริษัทสามารถออกหนังสือรับรองจะสนับสนุนการเงินแก่ผู้เข้าประมูลให้สามารถดำเนินงานตามโครงการที่ประกวดราคาได้จนแล้วเสร็จ
(ทั้งนี้ภายใต้ระเบียบและเงื่อนไขการปฏิบัติของ SGF)

3.1.7. บริการวงเงินหมุนเวียนล่วงหน้า

บริการเงินกู้ระยะสั้น เพื่อนำเงินไปทำงานเบื้องต้นตามสัญญาจ้าง
หรือสัญญาซื้อ-ขายที่เซ็นต์สัญญาแล้ว และโอนสิทธิทั้งสัญญาให้ SGF
ลูกค้าก็จะได้รับเงินทุนระยะสั้นไปทำงานก่อนเพื่อส่งมอบงานได้ทันตามเวลากำหนดวงเงินที่จะให้ตามความเหมาะสมของงานแต่ละโครงการ

3.1.8. บริการจัดหา L/C และรับซื้อ L/C

เป็นบริการในการจัดหา L/C เพื่อสั่งซื้อสินค้าประเภทวัตถุดิบหรือสินค้าสำเร็จรูป ตามสัญญาซื้อขาย
หรือรับจ้างทำของจากต่างประเทศ และการนำ L/C มาโอนสิทธิและขายสิทธิแลกเป็นเงินสด
เพื่อนำไปหมุนเวียนต่อไป

3.1.9. บริการค้ำประกันหนี้ไม่สูญ

เป็นการค้ำประกันหนี้อันเกิดจากการซื้อมาขายไปปกติ โดยผู้ขายสินค้า /
บริการจะได้รับการค้ำประกันหนี้ไม่สูญ ถ้าหากผู้ขายสินค้าส่งมอบสินค้า / บริการ
ตามข้อตกลงซื้อขาย พร้อมโอนสิทธิการจัดเก็บให้กับผู้ค้ำ โดยผู้ขายสินค้าจ่ายค่าธรรมเนียมค้ำประกัน

จุดเด่นของบริการ

  - สนับสนุนลูกค้าขนาดเล็กและกลาง

  - เสริมสภาพคล่องผู้ใช้บริการอย่างต่อเนื่อง

  - ไม่เน้นที่ดินและสิ่งปลูกสร้างเป็นหลักประกัน

  - เน้นรวดเร็ว ถูกต้อง แม่นยำ แข่งขันและพัฒนา

  - สนับสนุนให้ระบบเศรษฐกิจไทยหมุนเวียนดีขึ้น

2.  การตลาดและภาวะการแข่งขัน

  ภาวะอุตสาหกรรม

ในปีที่ผ่านมา
รัฐบาลพยายามแก้ไขปัญหาเศรษฐกิจของประเทศโดยใช้ทั้งนโยบายการเงินและการคลัง
มุ่งเน้นให้การสนับสนุนอุตสาหกรรมขนาดกลางและขนาดเล็กเพื่อให้เข้ามามีบทบาทและเป็นฐานการผลิตที่สำคัญแก้ไขปัญหาเศรษฐกิจของประเทศ
แฟคตอริ่งจึงเป็นอีกทางเลือกหนึ่งที่ผู้ประสบปัญหาการขาดแคลนเงินทุนระยะสั้นเลือกใช้
เพราะสนองความต้องการเงินทุนหมุนเวียนในการดำเนินธุรกิจของผู้ประกอบการได้ดีและคล่องตัวกว่าการให้บริการสินเชื่อจากสถาบันการเงินประเภทอื่น
ซึ่งต้องมีเงื่อนไขและหลักประกันตามเกณฑ์

สภาพการแข่งขันของธุรกิจแฟคตอริ่ง แม้ว่าการจัดตั้งบริษัทแฟคตอริ่งจะสามารถทำได้ไม่ยากนัก
เพียงแต่จดทะเบียนในรูปบริษัทจำกัดตามประมวลกฎหมายแพ่งและพาณิชย์เท่านั้น
เพราะไม่มีกฎหมายเฉพาะรองรับ และสถาบันการเงินต่าง ๆ ก็เข้ามาทำธุรกิจในส่วนนี้มากขึ้น
ทั้งรายที่ให้สินเชื่อแฟคตอริ่งเป็นหลักและที่ให้สินเชื่ออื่นโดยมีสินเชื่อแฟคตอริ่งเสริมอยู่
แต่ตลาดของแฟคตอริ่งยังคงอยู่ในระยะเริ่มต้น เปิดกว้างและมีแนวโน้มที่สดใส
โอกาสที่แต่ละบริษัทจะขยายบริการเพื่อแสวงหาช่องทางการตลาดยังคงมีอีกมาก
สถาบันการเงินส่วนใหญ่ได้หันมาเน้นการให้เงินทุนหมุนเวียนระยะสั้นและให้สินเชื่อธุรกิจ SME
มากขึ้น แต่การที่แฟคตอริ่งบางแห่ง มีการปรับเปลี่ยนโครงสร้างผู้ถือหุ้นใหม่
ผู้ถือหุ้นชาวต่างประเทศมีเม็ดเงินเข้ามาสนับสนุนธุรกิจในต้นทุนต่ำ
จะเป็นเหตุให้การแข่งขันในเรื่องอัตราดอกเบี้ยในการเสนอบริการมีมากขึ้น

อย่างไรก็ตาม บริษัทได้เปรียบบริษัทแฟคตอริ่งอื่น ๆ เนื่องจากบริษัททำธุรกิจแฟคตอริ่งมานาน
จนเป็นที่รู้จักกันทั่วไป ขณะเดียวกัน ผู้บริหารของบริษัทก็อยู่ในธุรกิจนี้มานาน
ส่งผลให้บริษัทสามารถวางนโยบายในการควบคุมความเสี่ยงและเลือกประเภทธุรกิจที่สนับสนุนตามแนวโน้มของแต่ละอุตสาหกรรมได้
นอกจากนี้ บริษัทยังมีบริการต่าง ๆ อีก 9 บริการ
เพื่อช่วยอำนวยความสะดวกและความรวดเร็วให้แก่ลูกค้าในการได้เงินทุนไปหมุนเวียนในกิจการได้

  แนวโน้มของธุรกิจ

แฟคตอริ่งได้รับการยอมรับอย่างแพร่หลายว่าเป็นเครื่องมือทางการเงินระยะสั้นที่มีความคล่องตัว
และช่วยเสริมสภาพคล่องทางด้านเงินทุนหมุนเวียนให้กับธุรกิจการค้าต่างๆ ได้เป็นอย่างดี
แนวโน้มในปี 2544 การให้สินเชื่อของบริษัทยังคงมุ่งเน้นการรับซื้อลูกหนี้เอกชนรายใหญ่
ลูกหนี้หน่วยงานราชการที่มีการแจ้งโอนสิทธิชัดเจนเป็นหลัก

ธุรกิจลิสซิ่ง ในปี 2543 บริษัทยังคงชะลอการให้สินเชื่อประเภทนี้ตามภาวะเศรษฐกิจที่ถดถอย
แนวโน้มในปี 2544 ถึงแม้ว่าในปีนี้ เศรษฐกิจจะเริ่มฟื้นตัวบ้างแล้ว
แต่การให้สินเชื่อธุรกิจลิสซิ่งต้องใช้เงินทุนสูงมาก และเป็นสินเชื่อระยะปานกลางประมาณ 3-5 ปี
จำเป็นต้องมีแหล่งเงินทุนที่มีอัตราดอกเบี้ยต่ำเพื่อรองรับ
ทำให้บริษัทมีนโยบายที่จะชะลอการให้สินเชื่อประเภทนี้ต่อไปอีก

ธุรกิจสินเชื่อสินค้าคงคลัง มีแนวโน้มชะลอตัวตามภาวะเศรษฐกิจ
เนื่องจากผู้ผลิตไม่จำเป็นที่จะต้องสำรองสินค้าคงคลังเพื่อรอการจำหน่ายมากนักในช่วงที่ภาวะเศรษฐกิจชะลอตัวเช่นปัจจุบัน
อย่างไรก็ตาม
จากการที่ปัจจุบันธนาคารพาณิชย์และสถาบันการเงินที่เสนอบริการให้เงินทุนหมุนเวียนจากสินค้าคงคลังมีไม่มากนัก
บริษัทฯ
จึงอาศัยช่องว่างทางการตลาดดังกล่าวในการเป็นผู้ริเริ่มให้บริการทางการเงินอีกรูปแบบหนึ่ง
ซึ่งจะส่งผลให้การทำธุรกิจโดยรวมของบริษัทฯ
เป็นไปอย่างครบวงจรมากยิ่งขึ้นและเป็นการขยายรูปแบบของการให้สินเชื่อทางการเงินในรูปแบบที่หลากหลายเพื่อสนองความต้องการของลูกค้าให้ได้รับความพอใจสูงสุด
โดยอาศัยการสนับสนุนจากฐานลูกค้าเดิมของบริษัทฯ
เพื่อแสวงหาโอกาสทางการตลาดที่มีความสัมพันธ์กับธุรกิจที่มีมาแต่เดิม

นโยบายราคา

บริษัทฯ กำหนดค่าโอนสิทธิเรียกร้องตามภาวะการเงินในตลาด
แนวโน้มภาวะเศรษฐกิจและอัตราดอกเบี้ยในอนาคต
เพื่อรองรับการปรับตัวของอัตราดอกเบี้ยในตลาดการเงิน
ส่วนเพิ่มหรือลดจะพิจารณาจากการแข่งขันในตลาด ฐานะของลูกค้าและลูกหนี้
รวมทั้งความเสี่ยงในการรับชำระหนี้แต่ละประเภท
เช่นเดียวกับธนาคารพาณิชย์และสถาบันการเงินอื่น ๆ ส่วนค่าธรรมเนียมบริการ
ขึ้นอยู่กับระยะทางในการจัดเก็บ หรือ วิธีการรับชำระจากลูกหนี้

กลยุทธ์ในการแข่งขัน

1. ให้บริการลูกค้าด้วยหลัก 5 ประการ รวดเร็ว ถูกต้อง แม่นยำ แข่งขัน และพัฒนา

2. ให้ข้อมูล ข่าวสาร กับลูกค้าอย่างตรงไปตรงมา

3. ให้บริการสินเชื่อต่อเนื่องกับลูกค้า ตั้งแต่ก่อนการผลิต เริ่มผลิต และหลังการขาย

การตลาด

บริษัทเน้นการเสนอบริการต่อลูกค้าโดยตรง เช่น Direct Mail โทรศัพท์เสนอบริการ
โดยติดต่อหารายชื่อลูกค้าเป้าหมายทั้งจากหน่วยงานราชการและเอกชน รวมทั้งสมาคมธุรกิจต่างๆ
นอกจากนี้ บริษัทยังได้ประชาสัมพันธ์บริษัท และบริการของบริษัทในงานแสดงต่างๆ เกี่ยวกับธุรกิจ
รวมทั้งการจัดเผยแพร่ต่อสมาคมธุรกิจต่างๆ

กลุ่มลูกค้าเป้าหมาย

บริษัทมีนโยบายในการสนับสนุนอุตสาหกรรมขนาดเล็ก ขนาดกลาง และขนาดใหญ่
ให้เกิดความคล่องตัวทางการเงินและการดำเนินธุรกิจมากยิ่งขึ้น โดยเน้นธุรกิจที่มีแนวโน้มดี หรือ
มีลูกหนี้ในกลุ่มราชการ รัฐวิสาหกิจและเอกชนรายใหญ่ที่สามารถแจ้งโอนสิทธิได้

3.  แหล่งที่มาของเงินทุนและการให้กู้ยืม

3.3.1 แหล่งที่มาของเงินทุน

แหล่งเงินทุนส่วนใหญ่ของบริษัท มาจากเงินกู้ร่วมเพียงกลุ่มเดียวประกอบด้วยผู้ให้กู้รวม 9 ราย
โดยมี HSBC Investment Bank PLC (Singapore Branch) ทำหน้าที่เป็น Agent
ผู้ให้กู้เป็นธนาคารพาณิชย์ บริษัทเงินทุนและสำนักงานตัวแทนสถาบันการเงินต่างประเทศ
เงินกู้ยืมร่วมนี้ปัจจุบันได้แปลงหนี้เป็นทุนแล้วจำนวน 11.55 ล้านเหรียญสหรัฐอเมริกา
และได้ชำระคืนจำนวน 3.0 ล้านเหรียญสหรัฐอเมริกา
ส่วนที่เหลือบริษัทมีภาระที่จะต้องชำระดอกเบี้ยในอัตรา SIBOR + 0.25 ถึง 1 ต่อปี
ภายใต้เงื่อนไขของสัญญาเงินกู้ยืมข้างต้น

  ----------------------------------------- ------------ --------- ----------
                                            สัดส่วนร้อยละ             

  แหล่งเงินทุน                                 2541         2542      2543

  1. เงินทุน                                  41.2         40.6      63.2

  2. เงินกู้ยืม                                                        

  2.1 ธนาคารพาณิชย์ในประเทศไทย                -            -         -

  2.2 กิจการวิเทศธนกิจ (BIBF)                  58.8         59.4      36.8

  2.3 บริษัทเงินทุนรวมบริษัทเงินทุนหลักทรัพย์          -            -         -
  ----------------------------------------- ------------ --------- ----------

3.3.2 การให้กู้ยืม

  (1) นโยบายการให้บริการ

บริษัทฯ เน้นให้บริการเงินหมุนเวียนลูกค้าอย่างต่อเนื่อง สนับสนุนลูกค้าที่ประมูลงานราชการ
รัฐวิสาหกิจ เป็นโครงการขนาดเล็กและกลาง และ/หรือ ลูกหนี้เอกชนระดับใหญ่
พร้อมทั้งได้มีการกำหนดหลักเกณฑ์การจัดอันดับลูกหนี้ที่ดี
เพื่อความสะดวกและรวดเร็วในการอนุมัติสินเชื่อ

  (2)หลักเกณฑ์การพิจารณาให้วงเงินลูกค้า

- ใช้หลักเกณฑ์การพิจารณาสินเชื่อระยะสั้นที่รวดเร็ว และมีความเสี่ยงน้อย
โดยเน้นที่คุณภาพของเอกสารที่รับซื้อและพิจารณาความสามารถในการชำระหนี้ของลูกหนี้เป็นหลัก
ส่วนลูกค้าเป็นรอง

- มุ่งเน้นให้บริการธุรกิจอุตสาหกรรมการผลิต พาณิชยกรรม ขนาดเล็ก กลาง
เพื่อส่งเสริมนโยบายการพัฒนาอุตสาหกรรมของไทย

  วงเงินและระยะเวลารับซื้อ ปี 2541- 2543

+-------------------+-------+-------+-------+-------+-------+-------+
|                   | วง    |       |       | ระ    |       |       |
|                   | เงินโด |       |       | ยะเวล |       |       |
|                   | ยเฉลี่ย |       |       | า(วัน) |       |       |
|                   | (ล้า   |       |       |       |       |       |
|                   | นบาท) |       |       |       |       |       |
+-------------------+-------+-------+-------+-------+-------+-------+
| ประเภทบริการ       | 2541  | 2542  | 2543  | 2541  | 2542  | 2543  |
+-------------------+-------+-------+-------+-------+-------+-------+
| แฟคตอริ่งในประเทศ   | 6.21  | 6.73  | 7.88  | 54    | 57    | 58    |
|                   |       |       |       |       |       |       |
| แฟ                | 0     | 0     | 0     | 90    | 90    | 90    |
| คตอริ่งระหว่างประเทศ |       |       |       |       |       |       |
|                   | 2.75  | 3.21  | 2.87  | 37    | 36.5  | 38.8  |
| ลิสซิ่ง (งวด)        |       |       |       |       |       |       |
|                   | 10.30 | 6.83  | 7.22  | 90    | 90    | 85    |
| สินเชื่อสินค้าคงคลัง    |       |       |       |       |       |       |
+-------------------+-------+-------+-------+-------+-------+-------+

  (3)นโยบายการอนุมัติวงเงิน

บริษัทได้กำหนดอำนาจการอนุมัติวงเงินสินเชื่อตามคุณภาพของลูกค้าและลูกหนี้เป็นสำคัญโดยกำหนดให้มีคณะอนุกรรมการสินเชื่อ
คณะกรรมการสินเชื่อ คณะกรรมการบริหาร และคณะกรรมการบริษัท
เป็นผู้มีอำนาจในการอนุมัติสินเชื่อตามลำดับ

การอนุมัติวงเงินโอนสิทธิเรียกร้องในประเทศ/ระหว่างประเทศ กรณีผู้ส่งออก ของลูกค้าแต่ละราย
พิจารณาเฉพาะคุณภาพลูกหนี้เป็นสำคัญ และให้ควบคุมวงเงินรวมลูกหนี้ในแต่ละลูกค้า
ตามวงเงินมาตราฐานลูกหนี้

การอนุมัติวงเงินโอนสิทธิเรียกร้องระหว่างประเทศ กรณีผู้นำเข้า ลิสซิ่ง สินค้าคงคลัง
วงเงินค้ำประกัน วงเงินกู้ล่วงหน้า และการจัดหาเลตเตอร์ ออฟ เครดิต
พิจารณาคุณภาพของลูกค้าเป็นสำคัญ ตามวงเงินมาตราฐาน ลูกค้า

(4) การกำหนด ค่าโอนสิทธิเรียกร้อง/อัตราดอกเบี้ย

บริษัทฯ กำหนดค่าโอนสิทธิเรียกร้อง/อัตราดอกเบี้ยตามภาวะการเงินในตลาด
ขนาดและคุณภาพของลูกค้า นอกจากนี้
ยังพิจารณาภาพรวมไปถึงแนวโน้มภาวะเศรษฐกิจและอัตราดอกเบี้ยในอนาคตด้วย
เพื่อรองรับการปรับตัวของอัตราดอกเบี้ยในตลาดการเงิน
ส่วนเพิ่มหรือลดจะพิจารณาจากการแข่งขันในตลาด
รวมทั้งความเสี่ยงในการรับชำระหนี้แต่ละประเภท
เช่นเดียวกับธนาคารพาณิชย์และสถาบันการเงินอื่น ๆ

+-------------------------------+--------------------------------------+
| ประเภท                        | ค่าโอนสิทธิเรียกร้อง/อัตราดอกเบี้ยรวม        |
|                               |                                      |
|                               | ค่าธรรมเนียมโดยเฉลี่ยต่อปี (%)             |
+-------------------------------+--------------------------------------+
| แฟคตอริ่งในประเทศ               | 12 - 15 %                            |
|                               |                                      |
| แฟคตอริ่งระหว่างประเทศ           | -                                    |
|                               |                                      |
| ลิสซิ่ง                          | 14 – 16 %                            |
|                               |                                      |
| สินเชื่อสินค้าคงคลัง                | 12 – 15 %                            |
+-------------------------------+--------------------------------------+

(ข้อมูล ณ วันที่ 1 มกราคม- 31 ธันวาคม 2543)

  (5) การกำหนดเงื่อนไขหลักประกัน

ธุรกิจแฟคตอริ่งเป็นธุรกิจที่ไม่ต้องใช้หลักทรัพย์ที่ดิน สิ่งปลูกสร้างค้ำประกัน บริษัทฯ
มีนโยบายในการรับหลักประกันโดยการพิจารณาความเสี่ยงของลูกค้าเป็นหลัก
หลักประกันที่บริษัทฯใช้ค้ำได้แก่ บุคคล/นิติบุคคล หรือ เงินฝากค้ำประกันในสัดส่วน 0- 30 %
ของวงเงิน

  (6) การควบคุมและติดตามลูกค้า

บริษัทฯ มีการควบคุมและดูแลลูกค้าอย่างใกล้ชิดทุกขั้นตอน ตั้งแต่การตรวจสอบและอนุมัติวงเงิน
การรับซื้อหนี้ จนกระทั่งจัดเก็บเงินได้ หากลูกค้าผิดนัดชำระหนี้
บริษัทจะมีการติดตามทวงถามลูกค้าและลูกหนี้ ทั้งโดยวาจา ออกจดหมายทวงถาม
ตลอดจนส่งให้ทนายดำเนินคดี

สัดส่วนเงินให้กู้ยืมแก่กลุ่มลูกค้าสูงสุด 10 อันดับแรก ในระยะ 3 ปี ที่ผ่านมา

  ------------------------ ---------- -------- ---------- ------- ---------- -------
  ประเภทธุรกิจ               2541                2542               2543       

                           ล้านบาท     %        ล้านบาท     %       ล้านบาท     %

  แฟคตอริ่ง ¹                1,274.60   45.62    1,203.38   46.83   1,917.96   43.49

  ลิสซิ่ง ²                   93.71      47.29    92.80      55.32   72.28      55.81

  สินเชื่อสินค้าคงคลัง ³         63.58      100.00   47.06      99.88   77.59      99.66
  ------------------------ ---------- -------- ---------- ------- ---------- -------

หมายเหตุ 1. ปี 2543 ไม่มีลูกค้ารายใดที่มียอดรับซื้อสูงกว่า 10 % ของยอดรับซื้อรวมและ
มีสัดส่วนยอดคงค้างเกิน 10 % ของธุรกิจแฟคตอริ่งในระยะ 3 ปีที่ผ่านมา

2. ปี 2543 มีกลุ่มลูกค้าลิสซิ่ง 1 รายใน 10
อันดับแรกที่มีสัดส่วนยอดคงค้างของลูกค้าลิสซิ่งเกินกว่า 10 % ของยอดคงค้างรวม ในรอบ 3
ปีที่ผ่านมา คือ ธุรกิจผลิตหินอ่อนมีสัดส่วนยอดคงค้าง 11.78 %

3. ในปี 2543 มีกลุ่มลูกค้า 4 รายใน 10
อันดับแรกที่มียอดคงค้างรวมของสินเชื่อสินค้าคงคลังที่มีสัดส่วนเกินกว่า 10 % ซึ่งประกอบ

1)  ธุรกิจสิ่งพิมพ์ สัดส่วนยอดคงค้าง ณ สิ้นปี 2542 และ 2543 เท่ากับ 59.63% และ

  30.49 %

2)  ธุรกิจก่อสร้างและวัสดุก่อสร้าง สัดส่วนยอดคงค้าง ณ สิ้นปี 2543 เท่ากับ 12.70 %

3)  ธุรกิจโรงพยาบาล 2 ราย มี สัดส่วนยอดคงค้าง ณ สิ้นปี 2543 เท่ากับ 15.41% และ
    11.56 % ตามลำดับ

เงินให้กู้ยืมคงค้างธุรกิจแฟคตอริ่งแยกตามวงเงิน (หน่วย:ล้านบาท)

  ------------ ---------- -------- -------- ---------- -------- -------- ---------- -------- --------
               2541                         2542                         2543                

  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย

  น้อยกว่า 3 ล้าน 103.18     10.04    65       94.14      7.87     75       81.09      6.70     60

  3 - 10 ล้าน   204.39     19.89    75       224.63     18.78    83       181.48     14.98    77

  มากกว่า 10    720.05     70.07    49       877.35     73.35    62       948.75     78.32    54
  ล้าน                                                                                        

  รวมทั้งสิ้น      1,027.62   100.00   189      1,196.12   100.00   220      1,211.32   100.00   191
  ------------ ---------- -------- -------- ---------- -------- -------- ---------- -------- --------

เงินให้กู้ยืมคงค้างธุรกิจลิสซิ่งแยกตามวงเงิน (หน่วย:ล้านบาท)

  ------------ ---------- -------- -------- ---------- -------- -------- ------ ---------- -------- --------
               2541                         2542                         2543                       

  วงเงิน        ยอดคงค้าง   ร้อยละ    จน.ราย   ยอดคงค้าง   ร้อยละ    จน.ราย          ยอดคงค้าง   ร้อยละ    จน.ราย

  น้อยกว่า 2 ล้าน 34.85      17.45    44       27.96      16.67    30              11.50      8.88     21

  2 - 5 ล้าน    72.75      36.71    26       52.07      31.04    20              33.83      26.13    13

  มากกว่า 5 ล้าน 90.84      45.84    12       87.72      52.29    12              84.17      64.99    11

  รวมทั้งสิ้น      198.17     100.00   82       167.75     100.00   64              129.51     100.00   45
  ------------ ---------- -------- -------- ---------- -------- -------- ------ ---------- -------- --------

ยอดรับซื้อแยกตามประเภทกิจการของลูกค้าแฟคตอริ่ง ตั้งแต่ ปี 2541 –2543 (หน่วย : ล้านบาท)

  ----------------- ---------- --------- -------- ------- ----- -------- ---------- --------- -------- ------- ----- -------- ---------- --------- ------- -------- ------- ----- --------
  ประเภทกิจการ                  2541                                                 2542                                                           2543                           

                               ยอดรับซื้อ            ร้อยละ         จน.ราย              ยอดรับซื้อ            ร้อยละ         จน.ราย              ยอดรับซื้อ                    ร้อยละ         จน.ราย

  ก่อสร้าง            760.31               27.20            73             910.23               35.43            65             1,988.14                     45.08            75    

  อุตสาหกรรม /       324.17               11.60            17             355.39               13.83            14             430.69                       9.77             12    
  เกษตรกรรม                                                                                                                                                                       

  วัสดุอุปกรณ์สำนักงาน   45.57                1.63             9              280.41               10.92            13             361.43                       8.20             20    

  อุปกรณ์ /           22.98                0.82             5              34.51                1.34             13             263.66                       5.98             15    
  เครื่องใช้ไฟฟ้า                                                                                                                                                                     

  ธุรกิจโฆษณา         40.07                1.43             10             35.71                1.39             7              248.19                       5.63             14    

  ชิ้นส่วนอิเลคโทรนิคส์   66.36                2.37             6              150.07               5.84             8              223.51                       5.07             13    

  วัสดุก่อสร้าง         142.23               5.09             15             43.82                1.71             10             192.18                       4.36             11    

  พาณิชยกรรม         270.04               9.66             5              117.43               4.57             8              156.36                       3.55             11    

  สิ่งพิมพ์             169.80               6.08             8              102.72               4.00             5              108.04                       2.45             6     

  เคมีภัณฑ์            52.18                1.87             6              57.61                2.24             7              101.56                       2.30             5     

  ยาง/พลาสติก        480.76               17.20            11             214.13               8.34             5              93.93                        2.13             4     

  อาหาร / เครื่องดื่ม   83.51                2.99             4              41.32                1.61             2              65.61                        1.49             4     

  กิจการขายส่ง        30.10                1.08             1              53.25                2.07             1              51.72                        1.17             1     

  เฟอร์นิเจอร์         92.63                3.31             4              29.41                1.14             4              38.92                        0.88             4     

  สิ่งทอ              62.48                2.24             9              44.46                1.73             9              33.46                        0.76             7     

  ธุรกิจบริการ         96.06                3.44             6              61.91                2.41             5              22.94                        0.52             8     

  ยานพาหนะ          7.05                 0.25             3              16.78                0.65             3              21.04                        0.48             3     

  รองเท้า / เครื่องหนัง 7.29                 0.26             3              2.71                 0.11             1              3.24                         0.08             1     

  ผลิตภัณฑ์เกษตร ป่าไม้  29.82                1.07             3              -                    -                -              2.55                         0.06             1     
  ประมง                                                                                                                                                                           

  ของเล่น / เครื่องกีฬา 5.85                 0.21             1              4.28                 0.17             1              2.12                         0.05             1     

  ยา / อุปกรณ์การแพทย์ 3.68                 0.13             1              12.95                0.5              2              0.61                         0.01             1     

  เครื่องสำอาง        1.88                 0.07             1              -                    -                -              -                            -                -     

  เครื่องแต่งกาย /     -                    -                -              -                    -                -              -                            -                -     
  สินค้าแฟชั่น                                                                                                                                                                        

  รวม               2,794.82             100.00           201            2,569.13             100.00           183            4,410.31                     100.00           217   
  ----------------- ---------- --------- -------- ------- ----- -------- ---------- --------- -------- ------- ----- -------- ---------- --------- ------- -------- ------- ----- --------

ยอดคงค้างธุรกิจลิสซิ่ง (OUTSTANDING) แยกตามประเภทกิจการ ตั้งแต่ปี 2541-2543

  ----------------- -------- -------- -------- -------- -------- -------- -------- -------- --------
  ประเภทกิจการ       2541                       2542                       2543              

                    ล้านบาท   ร้อยละ    จน.ราย   ล้านบาท   ร้อยละ    จน.ราย   ล้านบาท   ร้อยละ    จน.ราย

  ก่อสร้าง /          43.98    22.19    12       37.53    22.37    10       40.98    31.64    10
  วัสดุก่อสร้าง                                                                                 

  พลาสติก            36.10    18.22    22       36.27    21.62    17       39.16    30.24    17

  รถยนต์ / อุปกรณ์ /   28.05    14.15    17       19.93    11.88    7        17.73    13.69    3
  ชิ้นส่วน                                                                                     

  สิ่งทอ              49.09    24.77    8        43.18    25.74    9        14.50    24.36    5

  อาหาร             10.92    5.51     6        9.38     5.59     6        9.20     7.10     4

  กระดาษ            4.85     2.45     4        2.57     1.53     1        3.28     2.54     2

  ชิ้นส่วนอิเล็คโทรนิค /  7.61     3.84     2        0.72     0.43     1        0.02     0.02     1
  เครื่องใช้ไฟฟ้า                                                                               

  คอมพิวเตอร์         -        -        -        -        -        -        1.87     1.45     1

  เฟอร์นิเจอร์         7.22     3.64     2        7.49     4.47     2        -        -        -

  โลหะ              0.93     0.47     3        3.43     2.04     3        -        -        -

  ยาง               1.00     0.51     1        0.60     0.36     1        -        -        -

  สิ่งพิมพ์             -        -        -        -        -        -        -        -        -

  อื่นๆ               8.42     4.25     4        6.65     3.97     5        2.76     2.13     2

  รวม               198.17   100.00   82       167.75   100.00   62       129.5    100.00   45
  ----------------- -------- -------- -------- -------- -------- -------- -------- -------- --------

หมายเหตุ * 1. บริษัทฯ
ดำเนินธุรกิจการให้เช่าระยะยาวแบบลิสซิ่งแก่บุคคลทั่วไปโดยมิได้อิงกับลูกค้าใดเป็นหลัก

2. สำหรับสินเชื่อลิสซิ่งประเภท Operating Lease สามารถดูได้จากทรัพย์สินให้เช่าของบริษัทฯ

3. ยอดคงค้างธุรกิจลิสซิ่งเป็นยอดคงเหลือตามสัญญาซึ่ง
รวมส่วนที่ยังไม่ครบกำหนดเรียกชำระไว้ด้วย (เฉพาะแบบ Financial Lease )